Obec Perín-Chym, na základe súhlasu a schválenia Obecným zastupiteľstvom v Períne-Chym, prijatým na zasadnutí dňa 13.9.2019 zverejňuje nasledovné

**Oznámenie o vyhlásení obchodnej verejnej súťaže**

podľa ust. § 281 až § 288 Obchodného zákonníka v znení neskorších predpisov na podávanie návrhov na uzavretia Kúpnej zmluvy za účelom prevodu vlastníckeho práva k pozemkom - parcelám registra “C“ s parc.č. 4611/9 a 4611/26 v kat. území Perín (pozemky v Gomboši) evidovaných na LV č. 2470 kat. územie Perín

s týmito podmienkami :

**OBSAH NÁVRHU ZMLUVY, NA KTOROM VYHLASOVATEĽ TRVÁ :**

1. Predávajúcim bude: Obec Perín-Chym, Perín 180, 044 74, IČO: 00324612, číslo bankového

účtu: IBAN: SK11 5600 0000 0004 0469 0001; banka: Prima banka Slovensko, a.s.

1. Kupujúcim bude úspešný súťažiaci s údajmi uvedenými v svojej súťažnej ponuke.
2. Predmetom Kúpnej zmluvy bude predaj pozemkov vo vlastníctve Obce Perín-Chym ako predávajúceho - evidovaných na liste vlastníctva č. 2470 Okresného úradu Košice - okolie pre kat. územie Perín ako parcely registra „C“ s parcelným číslom:

- p.č. 4611/9, druh: záhrada, výmera: 1930,

- p.č.: 4611/26, druh: zastavaná plocha a nádvorie, výmera: 794,

Tieto pozemky sa predávajú a  úspešní súťažiaci kupujú všetky spoločne ako celok a návrh zmluvy musí zohľadňovať túto skutočnosť. Obec Perín - Chym si vyhradzuje právo ich samostatného prevodu a predaja po vyhodnotení súťaže.

1. Predmetom Kúpnej zmluvy bude predaj pozemku a prevod vlastníckeho práva predávajúceho k predávanému ponúkanému pozemku na kupujúceho - úspešného súťažiaceho. Z kúpnej zmluvy vznikne Obci Perín-Chym ako predávajúcemu povinnosť predávaný pozemok kupujúcemu odovzdať a kupujúcemu povinnosť tento pozemok prevziať a zaplatiť zaň predávajúcemu dohodnutú kúpnu cenu v súlade so zmluvou a podmienkami tejto súťaže. Kúpnou zmluvou predávajúci prevedie  predmet kúpy do vlastníctva kupujúceho**,** kupujúci vlastnícke právo nadobudne a zaväzuje sa zaplatiť predávajúcemu celkovú kúpnu cenu za predmet kúpy v súlade s podmienkami zmluvy a výsledkami súťaže.
2. V Kúpnej zmluve bude uvedená úspešným súťažiacim - kupujúcim uvedená jednotková a celková kúpna cena za každý kupovaný pozemok podľa ponuky úspešného súťažiaceho.
3. Každý súťažiaci uvedie a ponúkne konkrétnu kúpnu cenu, ktorá presiahne 24,99 € /m2, t.j.v súťažnej ponuke uvedie jednotkovú kúpnu cenu, ako aj celkovú kúpnu cenu za každý pozemok tvoriaci predmet súťaže;
4. Úspešný súťažiaci - kupujúci bude povinný zaplatiť predávajúcemu - Obci Perín - Chym na jej bankový účet ním navrhnutú celkovú kúpnu cenu, ako aj sumu predstavujúce správny poplatok za návrh na vklad vlastníckeho práva ku kupovanému pozemku ( na účet alebo do pokladne ) a to pred podaním Kúpnej zmluvy na vklad v katastri nehnuteľností, najneskôr do 30 dní od vyhodnotenia súťaže; inak má vyhlasovateľ právo odstúpiť od Kúpnej zmluvy;
5. Úspešný súťažiaci kupujúci sa zdrží podávania návrhu na vklad vlastníckeho práva ku kupovanému pozemku a akéhokoľvek užívania pozemku pred pripísaním celkovej kúpnej ceny na bankový účet Obce Perín - Chym. Kupujúci je oprávnený sa ujať držby kupovaného pozemku až po zaplatení celkovej kúpnej ceny Obci Perín - Chym a až po prevode vlastníctva ku kupovaným pozemkom v katastri nehnuteľností na jeho osobu.
6. Každý pozemok sa obcou predáva a úspešný súťažiaci ako kupujúci ho kupuje v stave v akom sa nachádza, t.j. ako „*stojí a leží*“ v čase uzatvorenia kúpnej zmluvy; predávajúci nenesie zodpovednosť za veci a objekty v kupovanom pozemku, o ktorých nemal vedomosť; kupujúci v Kúpnej zmluve preberá záväzok, že na vlastné náklady a bez nárokov voči predávajúcemu vysporiada prípadné nároky tretích osôb ohľadne vecí v pozemku, ak by sa takéto zistili;
7. Predávajúcemu sú známe vady a obmedzenia: právny vzťah k stavbe na parcele registra „C“ č. 4611/26 je evidovaný na LV č. 1503.
8. Úspešný súťažiaci ako kupujúci nie je oprávnený jednostranne započítavať s Obcou Perín-Chym akúkoľvek svoju pohľadávku v súvislosti s kúpou pozemku a nie je oprávnený ju ani postúpiť ani založiť v prospech tretej osoby;
9. Obec Perín - Chym ako predávajúci bude oprávnený odstúpiť od Kúpnej zmluvy ak kúpna cena kupovaného pozemku a správny poplatok za návrh na vklad nebude Obci Perín-Chym zaplatený najneskôr do 30 dní od vyhodnotenia súťaže. Predávajúci je oprávnený odstúpiť od Kúpnej zmluvy aj v prípade ak zastupiteľstvom Obce Perín - Chym nie je udelený súhlas s prevodom pozemku na úspešného súťažiaceho, ak je tento súhlas zrušený alebo ak sa podľa posúdenia alebo zistenia Obce Perín -Chym vyskytnú také okolnosti, ktoré obmedzujú alebo bránia prevodu pozemku na kupujúceho. Účinky odstúpenia od Kúpnej zmluvy podľa bodu 7. vyššie a tohto bodu nastávajú doručením písomného oznámenia vyhlasovateľa o využití tohto práva. Odstúpením od Kúpnej zmluvy Kúpna zmluva zaniká.
10. Súťažiaci znáša náklady spojené s podaním Kúpnej zmluvy na vklad v katastri nehnuteľností.

**OSTATNÉ SÚŤAŽNÉ PODMIENKY :**

1. Technické informácie o nehnuteľnostiach v súťažných podmienkach poskytne pracovník obecného úradu Ing. Monika Štefánová, tel.055/4665301, prístup k nehnuteľnosti za účelom obhliadky je možné dohodnúť so starostom MVDr. Ladislavom Molnárom PhD. najneskôr do pracovného dňa predchádzajúcemu dňu kedy uplynutie lehoty na podávanie návrhov;
2. **Spôsob podávania návrhov:** Návrhy na uzavretie Kúpnej zmluvy sa podávajú písomne na adresu „Obec Perín-Chym, Perín 180, 044 74 Perín-Chym“ v zalepenej obálke a s výrazným označením „Súťaž - odkúpenie pozemkov v Gomboši“. Do zalepenej obálky s návrhom na uzavretie zmluvy sa vloží list s identifikačnými údajmi o osobe súťažiaceho (pri právnickej osobe : názov, právna forma, sídlo a IČO a kontaktné údaje: e-mail a mobilný tel. ; pri fyzickej osobe : meno, priezvisko, rodné priezvisko, trvalé bydlisko, rod. č., dátum narodenia, štátna príslušnosť, a kontaktné údaje: e-mail a  tel.číslo: ; v prípade manželov ako kupujúcich sa uvádzajú údaje za každého z manželov ). Na rovnakej adrese sa poskytnú záujemcom, ktorí sa zaregistrujú predložením identifikačného dokladu (výpis z obchodného registra, koncesná listina, živnostenský list a pri fyzických osobách občiansky preukaz), na požiadanie vzor súťažného návrhu zmluvy, ktorého obsah stanovuje minimálne náležitosti platného návrhu zmluvy.
3. Návrh zmluvy je už po jeho predložení neodvolateľný. Oprava chýb v predložených návrhoch sa vylučuje. Predložené návrhy možno meniť a dopĺňať len v prípade, ak je nový návrh z pohľadu vyhlasovateľa výhodnejší ako predchádzajúci a len v stanovenej lehote na predkladanie návrhov.
4. **Lehota na predkladanie návrhov Kúpnych zmlúv končí dňa 31.10.2019 o 12:00 hod.**
5. Vyhodnotenie súťaže nie je verejné a uskutoční sa podľa určenia 04.11.2019 do 15:00 hod.
6. Výsledok vyhodnotenia súťaže ( prijatie/neprijatie návrhu ) bude oznámený účastníkom písomnou správou odoslanou najneskôr **06.11.2019** (**lehota na oznámenie vybraného návrhu);** vyhlasovateľ v tejto lehote po ukončení súťaže upovedomí účastníkov súťaže, ktorí v súťaži neuspeli, že ich návrhy sa odmietli. Takéto oznámenie môže byť eventuálne vykonané aj e-mailom alebo formou SMS správy.
7. Vyhlasovateľ vyberie najvhodnejší návrh, ktorý mu najlepšie vyhovuje ( kritérium najvyššej kúpnej ceny ) a oznámi jeho prijatie spôsobom a v lehote, ktoré určujú podmienky súťaže.
8. Kúpna zmluva bude uzatvorená do 15 dní od vyhodnotenia súťaže a po schválení prevodu obecným zastupiteľstvom na úspešného súťažiaceho; na uzatvorenie Kúpnej zmluvy bude úspešný súťažiaci vyzvaný a do 7 dní poskytne Obci Perín- Chym ako predávajúcemu potrebnú súčinnosť, najmä tak, že sa dostaví na Obecný úrad za účelom uzatvorenia Kúpnej zmluvy a podpísania súvisiacich dokumentov;
9. Kúpna zmluva a návrh na vklad vlastníckeho práva ku kupovanému pozemku podá Obec Perín - Chym ako predávajúci na kataster nehnuteľností až po tom ako úspešný súťažiaci kupujúci si splnil povinnosti k zaplateniu celkovej kúpnej ceny a ak je predaj a prevod schválený obecným zastupiteľstvom Obce Perín-Chym; po pripísaní kúpnej ceny tak môže učiniť aj úspešný kupujúci spoločne s predávajúcim, k čomu si účastníci Kúpnej zmluvy poskytnú vzájomne potrebnú súčinnosť.
10. Obec Perín - Chym ako predávajúci si vyhradzuje právo overovať identitu a osobné údaje každého súťažiaceho ako potencionálneho kupujúceho a overovať či kúpna cena bude zaplatená kupujúcim z jeho účtu, z jeho prostriedkov, k čomu mu kupujúci poskytne súčinnosť.
11. V súťažných podmienkach požadované osobné údaje sa spracúvajú Obcou Perín-Chym, Perín 180, 044 74, IČO: 00324612 na účely realizácie, vyhodnotenia obchodnej verejnej súťaže, spracúvania návrhov zmlúv, prípravy Kúpnej zmluvy a návrhu na vklad a súvisiacej dokumentácie. Tieto osobné údaje súťažiaceho sa uchovávajú po dobu 5 rokov od ukončenia súťaže a môže byť poskytnuté a spracúvané aj dotknutým orgánom ( napr. kataster nehnuteľností, poslanci a úrad ) a osobami podieľajúcim sa na príprave, vyhodnotení súťaže, zmlúv a potrebnej dokumentácie, a to v rozsahu potrebnom na docielenie účelu.
12. Úspešný súťažný návrh možno meniť a dopĺňať, až po vyhodnotení súťaže, avšak len ohľadne údajov potrebných pre správnosť údajov v Kúpnej zmluve a pre povolenie vkladu vlastníckeho práva ( t.j. označenie strán a technické označenie predmetu kúpy v súlade s predpismi ohľadne katastrálneho konania ).
13. Vyhlasovateľ môže uverejnené podmienky súťaže meniť alebo súťaž zrušiť.
14. Vyhlasovateľ si vyhradzuje právo odmietnuť všetky predložené návrhy, ponuky, ako aj zrušiť súťaž, prípadne zrušiť jej výsledky, a to aj po jej vyhodnotení.

MVDr. Ladislav Molnár PhD.

starosta obce